Tarybos reglamentas (EEB) Nr. 1423/78
1978 m. birželio 20 d.
iš dalies keičiantis Reglamentą (EEB) Nr. 2759/75 dėl bendro kiaulienos rinkos organizavimo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį ir ypač į jos 43 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi 1975 m. spalio 29 d. Tarybos reglamento (EEB) Nr. 2759/75 dėl bendro kiaulienos rinkos organizavimo [2] su pakeitimais, padarytais Reglamentu (EEB) Nr. 367/76 [3], 5 straipsnio 1 dalyje nustatyta, kad standartinės kokybės kiaulių skerdenų intervencinio supirkimo kaina negali sudaryti daugiau kaip 92 % ar mažiau kaip 85 % bazinės kainos;
kadangi, atsižvelgiant į didelius kiaulių skerdenų gamybos kaštų svyravimus tiek Bendrijoje, tiek pasaulio rinkoje per pastaruosius kelerius metus, pageidautina padidinti diapazoną, kuriame nustatoma intervencinio supirkimo kaina,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2759/75 5 straipsnio 1 dalis pakeičiama taip:
"1. Standartinės kokybės kiaulių skerdenų supirkimo kaina negali sudaryti daugiau kaip 92 % ar mažiau kaip 78 % bazinės kainos."
2 straipsnis
Šis reglamentas įsigalioja 1978 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1978 birželio 20 d.